JMT บวก 3% โบรกฯชี้กำไร Q4/64 “นิวไฮ” โต 53% แตะ 505 ลบ. เคาะเป้า 80 บ.
JMT บวก 3% โบรกฯชี้กำไร Q4/64 “นิวไฮ” โต 53% แตะ 505 ลบ. จากยอดเก็บเงินสดที่อยู่ในเกณฑ์ดี และกำไรเดินหน้าเติบโตโดดเด่นในปี 2565 กว่า 65% รวมทั้ง JV กับธนาคารพาณิชย์ในการแก้ปัญหาหนี้ COVID ถือเป็น Upside เพิ่มเติม เคาะเป้า 80 บ.
1 ก.พ. 2565

ผู้สื่อข่าวรายงานว่าวันนี้ (1 ก.พ. 2565) ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 11:08 น. อยู่ที่ระดับ 65.75 บาท เพิ่มขึ้น 1.75 บาท หรือ 2.73% โดยทำจุดสูงสุดที่ 65.75 บาท และทำจุดต่ำสุดที่ 64.25 บาท ด้วยมูลค่าการซื้อขาย 391.33 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (1 ก.พ. 2565) โดยคาดกำไรไตรมาส 4/2564 ทำสถิติสูงสุดใหม่ที่ 505 ล้านบาท เพิ่มขึ้น 44% จากไตรมาสก่อน และเพิ่มขึ้น 53% จากงวดเดียวกันของปีก่อน จากยอดเก็บเงินสดที่อยู่ในเกณฑ์ดี และกำไรเดินหน้าเติบโตโดดเด่นในปี 2565 กว่า 65% จากงวดเดียวกันของปีก่อน(EPS +35%) ผสานโอกาสในการ JV กับธนาคารพาณิชย์ในการแก้ปัญหาหนี้ COVID ถือเป็น Upside เพิ่มเติม แนะนำราคาเป้าหมาย 80 บาท